Anexa nr.4

la Ordinul Ministerului Finanţelor

nr.\_\_\_ din\_\_\_\_\_\_\_\_\_\_2017

MODUL DE COMPLETARE

A NOTEI DE INFORMARE PRIVIND IMPOZITUL REŢINUT DIN ALTE SURSE DE VENIT DECÂT SALARIUL ACHITATE PERSOANELOR NEREZIDENTE

Nota de informare(forma INR14) se completează după cum urmează:

Înpreambulul Notei de informarese reflectă:

în rubrica **„Codul fiscal**” – codul fiscal care reprezintă numărul personal de identificare al contribuabilului atribuit în modul stabilit de legislația în vigoare;

în rubrica **„Denumirea contribuabilului**” – denumirea contribuabilului, care trebuie să corespundă cu cea indicată în documentele de înregistrare eliberate de către organele abilitate conform legislației în vigoare;

în rubrica **„Serviciul Fiscal de Stat” –** denumirea subdiviziunii Serviciului Fiscal de Stat în a cărei rază se deservește contribuabilul, la care prezintă Nota de informare;

în rubrica **„Codul localității (CUATM)”** – codul localității unde este înregistrat sediul central al contribuabilului – cod unic de identificare (4 semne), conform Clasificatorului unităților administrativ-teritoriale al Republicii Moldova (CUATM), aprobat şi pus în aplicare de la 3 septembrie 2003 prin Hotărârea Departamentului „Moldova-Standard” nr.1398-ST din 3 septembrie 2003;

în rubrica **„Codul genului principal de activitate”** – codul genului principal de activitate, determinat conform Clasificatorului activităților din economia Moldovei, care corespunde codului din patru cifre;

în rubrica **„Perioada fiscală”** – perioada fiscală pentru care se prezintă nota de informare respectivă. Rubrica dată se completează sub formă de cod cu următorul format:

**P/NN/AAAA,**

unde:

**P** – indică periodicitatea prezentării Notei de informare şi poate primi valorile „L” – pentru perioada fiscală lunară (art.121 din [Codul fiscal](lex:LPLP199704241163));

**NN** – indică numărul de luni pentru perioada lunară (L): de la 1 până la 12;

**AAAA** – indică anul gestionar;

în rubrica **„Data prezentării” –** data efectivă a prezentăriiNotei de informare subdiviziunii Serviciului Fiscal de Stat.

În Nota de informare privind impozitul reținut din alte surse de venit decât salariul achitate persoanelor nerezidente (forma INR14, conform anexei nr.3 la prezentul Ordin) se indică:

în coloana 1 – numărul curent al înscrierii, cumulativ pe toată nota, indiferent de numărul de pagini;

în coloana 2 – codul fiscal al beneficiarului plății;

în coloana 3 – denumirea sau numele, prenumele beneficiarului plății;

în coloana 4 – tipul persoanei (care poate fi doar JUR sau FIZ);

în coloana 5 – denumirea țării;

în coloana 6 – adresa juridică sau domiciliul beneficiarului plății;

în coloana 7 – codul sursei de venit, preluat din Darea de seamă lunară prezentată conform art. 92 alin.(2) din Codul fiscal;

în coloana 8 – suma totală a venitului îndreptată spre achitare în perioada fiscală respectivă;

în coloana 9 – suma impozitului pe venit reținut în perioada fiscală respectivă.

Corectarea erorilor comise în Nota de informare (forma INR14), se efectuează în modul stabilit de art. 188 din Codul fiscal.